רמת הנשיא טראמפ

רַמַתּ הַנַשִׂיא טְרַאַמְפּ (מקור שמו של היישוב; בְּרוּכִים וכן הוקם בשם רַמַתּ טְרַאַמְפּ) הוא יישוב ברמת הגולן הקרוי על שמו של נשיא ארצות הברית ה-45 וה-47 דונלד טראמפ, והוא היישוב השני בישראל שנקרא על שם נשיא ארצות הברית, אחרי כפר טרומן שנקרא על שם הנשיא הארי טרומן. בנובמבר 2020 הוצבו ביישוב המבנים הראשונים. עד מועד זה השקיעה המדינה בהקמת היישוב 10 מיליון ש"ח. נכון לשנת 2023 מתגוררות ברמת הנשיא טראמפ כ-24 משפחות בקרווילות כפתרון זמני עד קבלת האישורים להקמת בתי קבע. היישוב הוקם בשם רמת טראמפ אך השם שונה בוועדת השמות הממלכתית ביוני 2023. גאוגרפיה היישוב שוכן ממזרח ליישוב קלע אלון, במקום בו שכן בעבר היישוב ברוכים, אשר הוקם בשנת 1991 וננטש ברובו. שטחו של היישוב "ברוכים" היה מתוכנן להרחבה עתידית של היישוב "קלע אלון", ובשלהי העשור השני של המאה ה-21, היה מאוכלס המקום בתושבים בודדים. היישוב סמוך מאוד לציר הנפט. ציר זה חוצץ בין ברוכים-רמת הנשיא טראמפ ממזרחו, לבין קלע אלון שממערב לו. היסטוריה ברוכים בשנת 1991 הוקם היישוב ברוכים על מה שעתיד להיות רמת הנשיא טראמפ. עם זאת, היישוב לא הצליח למשוך תושבים רבים. רמת הנשיא טראמפ ממשלת ישראל התכנסה בתאריך 16 ביוני 2019 במקום המתוכנן – ביישוב הנטוש ברוכים, סמוך מאוד לקלע אלון שבצפון-מערב רמת הגולן, והכריזה על הקמת היישוב החדש כהכרת תודה לדונלד טראמפ, על תמיכתו הרבה בישראל, ולאחר הצהרתו על הכרת ארצות הברית בריבונות ישראל על רמת הגולן. הוגה שם היישוב על שם הנשיא טראמפ הוא ד"ר גיא בכור, שסייר בסביבות היישוב הנטוש ברוכים יחד עם מספר יזמים, והציע להקים במקום יישוב חדש בשם "רמת טראמפ". לפי הצעת ההחלטה של הממשלה, יוקם היישוב "מתוך הערכה לפועלו של נשיא ארצות הברית ה-45 הנשיא דונלד טראמפ למען מדינת ישראל במגוון רחב של תחומים ומתוך הבעת תודה על ההכרה האמריקנית בירושלים כבירת ישראל, וההכרה בריבונות הישראלית ברמת הגולן שאותה הוביל הנשיא דונלד טראמפ, הוחלט ליזום הקמתו של יישוב קהילתי חדש ברמת הגולן בשם 'רמת טראמפ'". בשלב ראשון מתוכננת הקמת 99 יחידות דיור. תושבי קלע אלון התנגדו להקמת היישוב החדש בסמוך אליהם. הם תלו שלטי מחאה נגד היישוב החדש: "רמת טראמפ לא אצלנו". בשנת 2019 היו בקלע אלון 15 מגרשים פנויים למגורים, וברמה כולה היו 116 מגרשים פנויים. ראש מועצה אזורית גולן, חיים רוקח, טען שהיישוב החדש מוקם על אף שאין ביקוש למגרשים הקיימים. ב-23 במאי 2019 פורסם כי הוקם במקום גרעין התיישבות של כ-24 משפחות. ב-6 באוגוסט אישרה המועצה הארצית לתכנון ובנייה את הקמת היישוב החדש וב-14 ביוני 2020 אישרה הממשלה את ההצעה להקמת היישוב. בנובמבר 2020 פורסם כי למעלה מ-300 משפחות הגישו מועמדות להתגורר ביישוב החדש. בתוך כשבועיים אושרו מתוכן חמש משפחות, ובאפריל 2021 עברה המשפחה הראשונה ליישוב. נכון ל-2022 מתגוררות ביישוב כ-23 משפחות. היישוב הוא יישוב מעורב, בו מתגוררים דתיים וחילונים. בשלב ראשון מתוכננים להיבנות בו 99 בתים. קישורים חיצוניים אתר היישוב אחיה ראב"ד, 110 יחידות דיור בשלב הראשון: כאן יוקם היישוב על שם טראמפ, באתר ynet, 12 במאי 2019 איתמר אייכנר, "רמת טראמפ": הממשלה תאשר את היישוב ע"ש נשיא ארה"ב בגולן, באתר ynet, 13 ביוני 2019 יאיר קראוס, ‏ברוכים הבאים לרמת-טראמפ, בעיתון מקור ראשון, 13 ביוני 2019 כתבה על טקס הסרת הלוט באתר המועצה האזורית גולן רמת טראמפ, האם זה באמת ישוב חדש? (אורכב 20.06.2020 בארכיון Wayback Machine), 16 ביוני 2019 "לא שכחו, הזניחו" - הסיפור מאחורי הקמת "רמת טראמפ", איתי אשר, סרטון בערוץ "כאן דיגיטל", באתר יוטיוב (אורך: 18:44 דקות), 22 ביולי 2021 קים לגזיאל, "אני מפחד מהיום שבו טראמפ יבקר כאן ויגלה יישוב קראוונים דלוח", באתר TheMarker‏, 14 בפברואר 2025 הערות שוליים